Gigi Becali știe una și bună. Îl face praf pe Tavi Popescu și după Rapid - FCSB 4-0
Rapid a zdrobit-o pe FCSB, scor 4-0, sâmbătă seara, în ultima etapă a sezonului regular.
Gigi Becali a făcut iureș la finalul partidei de pe Arena Națională, în care Rapid a învins-o pe FCSB, scor 4-0. A vorbit despre Ștefan Târnovanu, dar nu l-a uitat nici pe Tavi Popescu, atacant care a început titular sâmbătă seara în tridentul ofensiv din care au mai făcut parte Florinel Coman și Darius Olaru.
Milionarul din Pipera și-a făcut un obicei din a-și critica preferatul. După ce în urmă cu o săptămână spunea că Tavi Popescu juca mai bine la vârsta de 18 ani, sâmbătă seara, la televiziunea Prima Sport, latifundiarul a lansat un nou atac la adresa jucătorului pe care spunea că-l vinde pe 50 milioane de euro.
Gigi Becali știe una și bună. Îl face praf pe Tavi Popescu și după Rapid - FCSB 4-0
"Tavi Popescu, la golul 2, primește mingea și sare din el. Au fost toate aiurea! Trebuie să ne revenim și cu asta basta, asta e. Acum ce să fac? Oricum avem 4 puncte, care sunt 5, de fapt. Noi suntem campioni normal la 4 puncte.
Noi am jucat în 10. Tavi Popescu nu a existat pe teren. Mai bine jucam în 10, fără el, pentru că trecea mingea pe la el și o pierdeam", a spus Becali, pentru televiziunea mai sus menționată.
Clasament play-off după înjumătățire
1. FCSB - 32p
2. Rapid - 28p*
3. CFR Cluj - 27p*
4. Universitatea Craiova - 23p**
5. Farul Constanța - 22p*
6. Sepsi OSK - 22p*
* - echipele au beneficiat de înjumătățire
** - Universitatea Craiova mai are un meci de jucat, cu FC U Craiova. Va intra cu 24 de puncte dacă face egal sau 25 de puncte dacă învinge.
Rapid - FCSB 4-0
RAPID: Aioani - Braun, Săpunaru, P. Iacob, Bădescu – Hromada (Djokovic 72), Hasani (Burmaz 84), Oaidă – E. Krasniqi (Funsho Bamgboye 77), A. Rrahmani, Papeau (Petrila 77). ANTRENOR: Cristiano Bergodi
FCSB: Târnovanu - V. Creţu, Dawa, Ov. Popescu, Radunovic - Olaru, Ad. Şut (Alhassan 72), Lixandru (Luis Phelipe 63) - Oct. Popescu (Pandele 63), Al. Băluţă (Miculescu 63), Fl. Coman. ANTRENOR: Elias Charalambous
Cartonaşe galbene: Ad. Şut 12
Arbitri: Ovidiu Haţegan - Mircea Grigoriu, Sebastian Gheorghe - Iulian Dima
Arbitri VAR: Sebastian Colţescu - George Neacşu
Observator: Augustus Constantin
Urmăriți SPORT.RO și pe Google News